Diari Oficial de la Generalitat Valenciana


Sumari del DOGV 8066, del 20-06-2017 (2017/5442)

CORRECCIÓ d'errades de la Resolució de 31 de maig de 2017, de la consellera de Sanitat Universal i Salut Pública, per a la convocatòria de l'acció concertada per a la prestació assistencial integral oncològica.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8066

Data del DOGV
:   20-06-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5442


Data del document
:   15-06-2017

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública

CORRECCIÓ d'errades de la Resolució de 31 de maig de 2017, de la consellera de Sanitat Universal i Salut Pública, per a la convocatòria de l'acció concertada per a la prestació assistencial integral oncològica. [2017/5442]  
Vist l'expedient relatiu a la convocatòria de l'acció concertada per a la prestació assistencial  integral oncològica.  
  
Antecedents de fet  
  
Primer. Iniciat l'expedient d'acció concertada per a la prestació assistencial  integral oncològica, va ser seguit en tots els seus tràmits  i  aprovat per Resolució de la consellera de Sanitat Universal i Salut Pública el 31 de maig de 2017.  
Segon. L'expedient de referència es va publicar el 12 de juny de 2017 en el Diari Oficial de la Generalitat Valenciana número 8060.  
Tercer. En la publicació de la Resolució de 31 de maig de 2017 s'ha  advertit l'existència d'errors materials.     
  
Fonaments de dret  
Primer. D'acord amb l'article 109.2 de la Llei 39/2015, d'1 d'octubre, del procediment administratiu comú de les administracions públiques, «Les administracions públiques podran, així mateix, rectificar en qualsevol moment, d'ofici o a instància de les persones interessades, els errors materials, de fet o aritmètics existents en els seus actes.»  
Segon. El règim de competències establit en el Decret 37/2017, de 10 de març, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública (DOGV 8000, 15.03.2017), en relació amb el Decret 111/2015, de 17 de juliol, del Consell, pel qual es nomenen alts càrrecs de l'Administració de la Generalitat (DOGV 7574, 20.07.2015), així com en l'article 28 de la Llei 5/1983, de 30 de desembre, del Consell.  
  
  
Resolc:  
  
Corregir els errors detectats en la publicació de la Resolució de la consellera de Sanitat Universal i Salut Públic, de 31 de maig de 2017, per la qual es convoca l'acció concertada per a la prestació assistencial  integral oncològica, en els termes següents:  
  
Primer. En la versió en valencià de l'annex I,  apartat  3, «Requisits de les entitats»,  
On diu:  
«Les entitats públiques o privades sense ànim de lucre entre els fins de les quals estiga l'atenció a pacients amb problemes oncològics que vullguen participar en la present convocatòria, hauran de complir els requisits establits en l'article 6 de l'Ordre 3/2017, d'1 de març, de la Conselleria de Sanitat Universal i Salut Pública, per la qual es regula l'acció concertada per a la prestació de serveis a les persones en l'àmbit sanitari»;  
Ha de dir:  
«D'acord amb l'article 2.c de la Llei 7/2017, d'acció concertada, les entitats públiques o privades sense ànim de lucre no vinculades o creades ad hoc per una altra empresa o un grup d'empreses amb ànim de lucre, entre els fins de les quals estiga l'atenció a pacients amb problemes oncològics que vullguen participar en la present convocatòria, hauran de complir els requisits establits en l'article 6 de l'Ordre 3/2017, d'1 de març, de la Conselleria de Sanitat Universal i Salut Pública, per la qual es regula l'acció concertada per a la prestació de serveis a les persones en l'àmbit sanitari».  
  
Segon. En la versió en valencià de l'annex I, apartat 10, «Criteris de selecció», subapartat 10.3,  
On diu:  
«Els criteris de valoració de les sol·licituds tindran una puntuació màxima de 100 punts, que es distribuiran de la manera següent»;  
  
Ha de dir:  
«Els criteris de valoració de les sol·licituds tindran una puntuació màxima de 100 punts, dels quals s'exigirà obtindre almenys 20 punts, que es distribuiran de la manera següent».  
  
Tercer. En la versió en valencià de l'annex III, apartat 5, «Prestació del servei: accés, citació, demora i continuïtat assistencial», subapartat 5.1, «Accés»,  
On diu:  
«L'accés dels pacients a les prestacions assistencials oncològiques objecte d'aquest acord requereix sempre la remissió prèvia, degudament documentada, des dels departaments de salut de la CSUSP. La documentació ha d'incloure una derivació expressa, després de la prescripció prèvia pels facultatius especialistes relacionats amb l'atenció oncològica dels departaments de salut, autoritzada per la direcció del departament corresponent»;  
Ha de dir:  
«L'accés dels pacients a les prestacions assistencials oncològiques objecte d'aquest acord requereix sempre la remissió prèvia, degudament documentada, des dels departaments de salut de la CSUSP. La documentació ha d'incloure una derivació expressa, després de la prescripció prèvia pels facultatius especialistes relacionats amb l'atenció oncològica dels departaments de salut, validada per la direcció del departament corresponent».  
  
Quart. En la versió en valencià de l'annex III, apartat 7, «Seguiment, valoració i monitoratge de l'acord», en el subapartat 7.1, «Comissió de seguiment de l'acord d'acció concertada»,  
On diu:  
«- Revisió i, si és el cas, actualització de la cartera de serveis prevista en l'acord en funció dels avanços tecnològics i de la pràctica clínica basada en l'evidència, i proposar, si és el cas, les modificacions oportunes a l'òrgan instructor del procediment de la conselleria amb competències en matèria sanitària.  
- Revisió del contingut dels processos recollits en els apèndixs 1, 2 i 4 de forma periòdica o quan la comissió considere que s'han produït modificacions substancials en la pràctica clínica basada en l'evidència»;  
Ha de dir:  
«- Analitzar i, si és el cas, proposar la actualització de la cartera de serveis prevista en l'acord en funció dels avanços tecnològics i de la pràctica clínica basada en l'evidència, i proposar, si és el cas, les modificacions oportunes a l'òrgan instructor del procediment de la conselleria amb competències en matèria sanitària.  
- Proposar la revisió del contingut dels processos recollits en els apèndixs 1, 2 i 4 de forma periòdica o quan la comissió considere que s'han produït modificacions substancials en la pràctica clínica basada en l'evidència».  
  
Cinqué. En l'annex III, apartat 13, «Garanties»,  
On diu:  
«Prèviament a la formalització de l'acord d'acció concertada per a la prestació del servei d'assistència sanitària integral oncològica, i en el termini de 15 dies hàbils a comptar des de la notificació efectiva de la selecció al titular de l'entitat seleccionada, s'haurà de constituir una fiança por importe del 5 % de l'import de l'acord»;  
Ha de dir:  
«Prèviament a la formalització de l'acord d'acció concertada per a la prestació del servei d'assistència sanitària integral oncològica, i en el termini de 15 dies hàbils a comptar de la notificació efectiva de la selecció al titular de l'entitat seleccionada, s'haurà de constituir una fiança del 5 % de l'import de l'acord».  
   
Sisé. En l'annex III, apartat 14, «Obligació de subscripció d'assegurances de responsabilitat civil»,  
On diu:  
«Les entitats hauran d'acreditar amb antelació a la formalització de l'acord haver constituït una assegurança de responsabilitat civil que garantisca la cobertura dels danys ocasionats tant a tercers com a les mateixes institucions sanitàries o el seu personal per la seua gestió, almenys per l'import de l'acord d'acció concertada subscrit»;  
  
Ha de dir:  
«Les entitats hauran d'acreditar amb antelació a la formalització de l'acord haver constituït una assegurança de responsabilitat civil que garantisca la cobertura dels danys ocasionats tant a tercers com a les mateixes institucions sanitàries o el seu personal per la seua gestió, almenys pel 20 % de l'import anual de l'acord d'acció concertada subscrit».  
  
 València, 15 de juny de 2017.- La consellera de Salut Universal i Salut Pública: Carmen Montón Giménez.